തെരുവു നായ കുറുകെ ചാടി വ്യത്യസ്ത അപകടങ്ങളില് രണ്ടു സ്ത്രീകള്ക്കു ദാരുണാന്ത്യം അരൂരിലും പൂച്ചാക്കലിലുമാണ് നായ കുറുകെ ചാടി അപകടമുണ്ടാകുന്നത്. അരൂര്: രണ്ടു സ്ഥലങ്ങളിലായി നായ കുറുകെ ചാടി രണ്ടു സ്ത്രീകള്ക്കു ദാരുണാന്ത്യം. ഇന്നലെ അരൂരിലും പൂച്ചാക്കലിലുമാണ് നായ കുറുകെ ചാടി അപകടമുണ്ടാകുന്നത്. ഓട്ടോ ഡ്രൈവറായ അരൂര് ഗ്രാമപ്പഞ്ചായത്ത് 10ാം വാര്ഡ് ചന്തിരൂര് വട്ടേഴത്ത് ഷീല 42 ആണ് മരിച്ചത്. അരൂര് സൗത്ത് മണ്ഡലം പത്താംവാര്ഡ് കോണ്ഗ്രസ് കമ്മിറ്റി വൈസ് പ്രസിഡന്റും മഹിളാ കോണ്ഗ്രസ് പ്രവര്ത്തകയുമാണ് ഷീല. രണ്ടാമത് അപകടം സംഭവിച്ചത് പൂച്ചാക്കലിലാണ്. ചേന്നംപള്ളിപ്പുറം പഞ്ചായത്ത് മൂന്നാം വാര്ഡ് മുരളീ സദനത്തില് വാടകയ്ക്കു താമസിച്ചിരുന്ന മിനി 48 നാണ്. രണ്ടിടങ്ങളിലും സമാനമായി അപകടം സംഭവിച്ചത് നായ കുറുകെ ചാടിയതിനിലായിരുന്നു. ഭര്ത്താവിന്റെ അപ്രതീക്ഷിത വിയോഗത്തിനെ തുടര്ന്ന് കുടുംബത്തെ പുലര്ത്താന് ഓട്ടോ ഓടിക്കുകയായിരുന്നു. ചന്തിരൂര് പാലം സ്റ്റാന്ഡിലെ ഏക വനിതാ ഡ്രൈവറാണ് ഷീല. വെള്ളിയാഴ്ച വൈകീട്ട് നാലോടെയാണ് ചന്തിരൂര് പഴയ പാലത്തിന് സമീപം അപകടമുണ്ടായത്.ഓട്ടോ ഡ്രൈവറായ ഷീല വാഹനം ഓടിക്കവെ അപ്രതീക്ഷിതമായിരുന്നു നായ കുറുകെ ചാടിയത്. ഓട്ടോ വെട്ടിക്കാന്ശ്രമിക്കവേയാണ് വാഹനം മറിഞ്ഞത്. ഓട്ടോയില് നിന്ന് തെറിച്ച ഇവര് തലയടിച്ചായിരുന്നു വീണത്. ഉടന് തന്നെ ഇവരെ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. ഓട്ടോയിലുണ്ടായ യാത്രക്കാര് ഒരു പരിക്കുമേല്ക്കാതെ രക്ഷപ്പെട്ടു. മക്കള്ലെവിന് തോമസ്, ലെഹ്നാ തോമസ്. മരുമകന്: സൈജു. വെള്ളിയാഴ്ച രാവിലെ എട്ടുമണിക്കാണ് രണ്ടാമത്തെ അപകടം നടക്കുന്നത്. പള്ളിപ്പുറം കളത്തില് ക്ഷേത്രത്തിനു വടക്ക് ആറാട്ടുകുളം ഭാഗത്താണ് അപകടമുണ്ടായത്. പള്ളിപ്പുറം ഇന്ഡസ്ടിയല് ഗ്രോത്ത് സെന്ററിലെ ജീവനക്കാരിയായ മിനിയെ ജോലിസ്ഥലത്ത് കൊണ്ടുവിടുന്നതിനിടെയിലാണ് നായ കുറുകെ ചാടി ബൈക്കിന്റെ നിയന്ത്രണം വിട്ടത്. ബൈക്കില് നിന്ന് തെറിച്ചു റോഡില് വീഴുകയായിരുന്നു. ഉടന് തന്നെ ആശുപത്രിയില് എത്തിച്ചെങ്കിലും മരണപെട്ടു. ഭര്ത്താവ്: ജയചന്ദ്രന്. മകള്: ഹരിപ്രിയ. മരുമകന്: ശ്രീരാജ് ഇരുവരുടെയും മൃതദേഹം പോസ്റ്റ്മോര്ട്ടത്തിന് ശേഷം സംസ്കരിക്കും.